ASW จัดกิจกรรมปลูกต้นไม้ เพิ่มพื้นที่สีเขียว-ลดคาร์บอนฯ
ASW จัดกิจกรรมปลูกต้นไม้ หวังช่วยลดก๊าซคาร์บอนไดออกไซด์ เพิ่มออกซิเจน และเพิ่มพื้นที่สีเขียวให้กรุงเทพมหานคร
ASW จัดกิจกรรมปลูกต้นไม้ หวังช่วยลดก๊าซคาร์บอนไดออกไซด์ เพิ่มออกซิเจน และเพิ่มพื้นที่สีเขียวให้กรุงเทพมหานคร
15 ก.ย. 2565

นายวุฒิ วิพันธ์พงษ์ รองประธานเจ้าหน้าที่บริหาร พร้อมด้วย นางสาวปณีตา มาลัยวงศ์ รองประธานเจ้าหน้าที่บริหาร บริษัท แอสเซทไวส์ จำกัด (มหาชน) หรือ ASW บริษัทพัฒนาอสังหาริมทรัพย์ที่เป็นผู้นำด้านไลฟ์สไตล์ ภายใต้แนวคิด “ความสุขที่ออกแบบมาเพื่อคุณ” หรือ “We Build Happiness” จัดกิจกรรมนำตัวแทนผู้บริหาร และพนักงานบริษัทฯ ร่วมปลูกต้นไม้ (ต้นกากะทิง) ซึ่งเป็นกิจกรรมหนึ่งในโครงการ ASSETWISE PLANT for the PLANET เพื่อช่วยลดก๊าซคาร์บอนไดออกไซด์ เพิ่มออกซิเจน และเพิ่มพื้นที่สีเขียวให้กรุงเทพมหานคร โดยมี นายยงทวี โพธิษา ผู้อำนวยการสำนักงานสวนสาธารณะ สำนักสิ่งแวดล้อม กรุงเทพมหานคร ให้เกียรติร่วมกิจกรรม พร้อมด้วย นายพชร ประพันธ์วัฒนะ กรรมการผู้จัดการกลุ่มธุรกิจ 1 ASW และ เรเน่ เวโรนิก้า ปากาโน่ รองชนะเลิศอันดับ 4 มิสยูนิเวิร์สไทยแลนด์ 2022 เมื่อเร็ว ๆ นี้ ณ สวนเบญจสิริ กรุงเทพฯ
สำหรับโครงการ “ASSETWISE PLANT for the PLANET” ถือเป็นโครงการเพื่อสิ่งแวดล้อม ภายใต้แนวคิดGrowGreen กับการทำภาระกิจกู้โลก ร่วมกันปลูกต้นไม้ 433 ต้น/คน เพื่อช่วยก๊าซลดคาร์บอนไดออกไซด์ ไม่ให้อุณหภูมิของโลกเพิ่มขึ้นเกิน 1.5 องศา และช่วยเพิ่มออกซิเจน ซึ่งสอดคล้องกับนโยบาย “GREEN BANKOK2030” ที่จะขับเคลื่อนให้กรุงเทพมหานคร มีพื้นที่สีเขียวเทียบเท่ามาตรฐาน WHO คืออย่างน้อย 9 ตรม.ต่อคน ซึ่งแอสเซทไวส์มีเป้าหมายที่จะร่วมปลูกต้นไม้ให้ได้จำนวน 12 สวนภายในปี 2565 ซึ่งได้ดำเนินการอย่างต่อเนื่องแล้วเป็นสวนที่ 4 ทั้งนี้ ผู้ที่เข้าร่วมปลูกต้นไม้ในโครงการนี้ สามารถบันทึกข้อมูลต้นไม้ที่ตัวเองปลูก เพื่อกลับไปเยี่ยมชม การเจริญเติบโตของต้นไม้ที่ปลูกไว้ได้ ได้ผ่านทาง Line OA : aswgrowgreen